**Poziv k predložitvi primerov dobre prakse na področju otroške politike**

**Otroci so naša prihodnost.**

Ob svetovnem dnevu otrok 20. novembra 2020 je naša skupina v sodelovanju s Fundacijo za evropske progresivne študije (FEPS) **pozvala k oblikovanju unije otrok**, katere splošni cilj bi bil boj proti prikrajšanosti otrok in spodbujanje enakih možnosti za vse otroke znotraj EU, in sicer z naslednjimi ukrepi:

* hitrim začetkom veljavnosti evropskega jamstva za otroke;
* razvojem naložbenega ekosistema za evropske otroke, začenši s primernim načrtovanjem financiranja instrumenta Next Generation EU;
* zagotovitvijo splošnega in enakega dostopa do kakovostne in vključujoče predšolske vzgoje in varstva za vse.

Poziv so podpisale lokalne in regionalne oblasti, poslanci Evropskega parlamenta in nacionalnih parlamentov, akademiki, strokovnjaki in državljani.

Vsi se zavedamo, da se je stanje otrok v Evropski uniji izrazito poslabšalo med pandemijo COVID-19, zato naša politična družina zahteva hitro ukrepanje.

Nedavno sprejet akcijski načrt za izvajanje evropskega stebra socialnih pravic določa, da mora biti od 15 milijonov ljudi, ki jim je treba do leta 2030 pomagati iz revščine ali socialne izključenosti, vsaj 5 milijonov otrok. Da bo to mogoče doseči, so države članice, v katerih je revščina otrok najhujša, pozvane, naj vsaj 25 % svojih sredstev ESS+ vložijo v boj proti revščini in socialni izključenosti, od tega 5 % v ukrepe za odpravljanje revščine otrok. Ni še znano, ali bo Svet to podprl.

Zato bi radi leta 2021 z vašim sodelovanjem in podporo izvedli politično in komunikacijsko kampanjo za unijo otrok. Vi ste naši najboljši ambasadorji, saj ste v prvih vrstah pri izvajanju politik v korist otrok na kraju samem. Zato vas vabimo, da z nami delite svoje dobre prakse na področju otroške politike.

Te lahko obsegajo: zagotavljanje in širjenje dostopa do javnega otroškega varstva; specifične ukrepe za vključevanje prikrajšanih otrok; zagotavljanje pravic otrok in njihovih zakonitih pravic; zagotavljanje minimalnega dohodka za otroke ali shem za transfer dohodkov v korist otrok; spodbujanje vključujočih učnih rezultatov, učnih načrtov in učnih okolij, ki spodbujajo spretnosti in znanja 21. stoletja za vse otroke; podpiranje pedagoških projektov v korist učiteljev in zaposlenih kot sooblikovalcev spremembe; spodbujanje demokratične udeležbe ter udeleženosti staršev in skupnosti v učenju.

**Predložite lahko prispevek v obliki:**

**i) besedila (približno 800 besed) o izvajanju ukrepov na področju otroškega varstva v vašem mestu ali regiji, k čemur navedete še svoje mnenje o tem, zakaj so ukrepi na področju otroškega varstva pomembni** (zelo bomo veseli tudi fotografij ali videoposnetkov);

in/ali

**ii) izpolnjenega vprašalnika, ki je na voljo tukaj.**

Prosimo vas, da prispevke oddate do konca aprila 2021.

**Če imate kakršna koli vprašanja, nam lahko pišete na naslov** **PES-Group@cor.europa.eu****.**

**VPRAŠALNIK**

1. Ime in priimek:
2. Zastopano mesto/regija/lokalna oblast:
3. Država:
4. Vloga ali politična funkcija:
5. Velikost zastopanega mesta/regije/lokalne oblasti *(prebivalstvo)*:
6. Delež (v %) prikrajšanih gospodinjstev v vašem mestu/regiji in delež otrok v teh gospodinjstvih:

*(Prikrajšanost je npr. nižji dohodek/brezposelnost glede na nacionalne kazalnike.)*

1. Delež (v %) raznolikosti v vašem mestu/regiji:

*(gospodinjstva s priseljenskim poreklom)*

**Splošni ukrepi za odpravljanje revščine staršev/skrbnikov kot način za odpravljanje revščine otrok**

1. Navedite splošne ukrepe, ki jih vaše mesto/regija/lokalna oblast uporablja za pomoč prikrajšanim gospodinjstvom (npr. dohodkovna podpora, stanovanja, dostop do zdravstvene oskrbe itd.).
2. Navedite, ali za prikrajšana gospodinjstva z otroki veljajo specifični ukrepi.

**Predšolska vzgoja in varstvo**

1. Delež (v %) otrok, mlajših od 3 let, ki so v sistemu predšolske vzgoje in varstva *(npr. jasli, vrtci itd.)*:
2. Od tega jih varstvo obiskuje (v %) v:
3. javnih zavodih *(vodijo jih neposredno lokalne oblasti ali nepridobitna organizacija, ki se financira iz javnih sredstev)*:
4. zasebnih zavodih *(višino plačila določa pridobitna ustanova, javnega prispevka ni)*:
5. mešanem zavodu *(zasebna pridobitna ustanova, ki jo javni sektor podpira neposredno ali posredno, npr. družine prejmejo bone)*:
6. Kako otrokom, mlajšim od 3 let, zagotavljate enak dostop do predšolske vzgoje in varstva *(možnih je več odgovorov)*?
	1. naraščajoča plačila *(starši plačajo glede na svoj dohodek)*
	2. ustanove/storitve na prikrajšanih območjih *(tj. območjih s prikrajšanimi gospodinjstvi)*
	3. brezplačne storitve *(za prikrajšana gospodinjstva ali vse družine za eno leto ali več)*
	4. prednostni dostop za otroke iz prikrajšanih razmer *(pri merilih za vpis imajo prednost npr. samohranilke/samohranilci, nezaposleni starši in starši, ki iščejo zaposlitev)*
	5. ozaveščanje prikrajšanih staršev o pomenu predšolske vzgoje in varstva
	6. drugo *(prosimo, navedite)*
7. Kaj je pri zagotavljanju enakega dostopa do predšolske vzgoje in varstva za otroke, mlajše od 3 let, največji izziv *(možnih je več odgovorov)*?
	1. pomanjkanje ustreznega financiranja *(iz lastnih virov in omejena pomoč z nacionalne ravni, ovire pri vzpostavljanju struktur in/ali znižanje finančnih prispevkov družin)*
	2. merila za sprejem odvračajo prikrajšane družine *(npr. mesta so rezervirana samo za zaposlene starše, jezikovne omejitve za starše s priseljenskim poreklom, bližina itd.)*
	3. slaba ozaveščenost prikrajšanih družin o pomenu predšolske vzgoje in varstva
	4. drugo *(prosimo, navedite)*

**Vpliv krize zaradi COVID-19**

1. Kako kriza zaradi COVID-19 vpliva na vašo zmožnost zagotavljanja predšolske vzgoje in varstva za otroke, mlajše od 3 let *(možnih je več odgovorov)*?
2. zmanjšanje/odvzem sredstev s strani nacionalne vlade in lastnih virov (lokalnih davkov)/zmanjšanje storitev in razpoložljivih mest
3. zmanjšanje povpraševanja zaradi finančnih težav gospodinjstev in splošnega povečanja brezposelnosti
4. drugo *(prosimo, navedite)*
5. Kakšne rešitve načrtujete za ohranjanje/širitev storitev predšolske vzgoje in varstva za otroke, mlajše od 3 let, v okviru okrevanja?

*(prosimo, opišite)*

**Inovativne prakse**

1. Ali ste razvili posebne inovativne prakse, katerih namen je:
2. zagotoviti, da lahko otroci iz družin z migracijskim poreklom/nižjim socialno-ekonomskim položajem v celoti koristijo predšolsko vzgojo in varstvo, npr. z vključevanjem staršev v otrokove izobraževalne vzorce; vključevanjem skupnosti (NVO); usposabljanjem in pravicami zaposlenih na področju predšolske vzgoje in varstva; vključujočimi pedagoškimi programi/praksami za upoštevanje raznolikosti, sodelovanja in solidarnosti; povezovanjem predšolske vzgoje in varstva z drugimi socialnimi storitvami/socialnim varstvom, namenjenim družinam, kot so dohodkovna podpora, aktivni programi trga dela, stanovanja itd.?
3. trajnostnost: okolju prijazna gradnja; uporaba recikliranih materialov za učenje; ekološka in lokalno proizvedena hrana; okoljsko izobraževanje itd.?
4. digitalizacija: uporaba nove tehnologije za otrokovo učenje in razvoj ter delo učiteljev; strokovno usposabljanje zaposlenih; uporaba digitalnih orodij za komuniciranje s starši; digitalizacija infrastrukture itd.?

*(Prosimo, opišite področja, na katerih so že razvite dobre prakse.)*

**Vloga Evropske unije**

1. Ali je Evropska unija prispevala/podprla vaša prizadevanja za zagotovitev enakega dostopa do predšolske vzgoje in varstva otrokom, mlajšim od 3 let, in/ali razvila in uvedla inovativne postopke na področju vključevanja, trajnostnosti in digitalizacije?

*(prosimo, opišite)*

1. Kako bi lahko Evropska unija v prihodnosti prispevala k vašim prizadevanjem za enak dostop do predšolske vzgoje in varstva za otroke, mlajše od 3 let, in k inovacijam za vključevanje, trajnostnost in digitalizacijo *(možnih je več odgovorov)*?
2. uporaba evropskih sredstev za podpiranje lokalnih oblasti pri zagotavljanju enakega dostopa do kakovostne, vključujoče in trajnostne predšolske vzgoje in varstva
3. smernice/tehnična pomoč pri razvoju postopkov
4. poziv centralnim vladam, naj skupaj z lokalnimi oblastmi načrtujejo ukrepe, ki jih je treba financirati, oziroma reforme, ki jih je treba izvesti, oboje s pomočjo evropskih finančnih sredstev (npr. Next Generation EU, jamstvo za otroke itd.), da se razširijo pravične, vključujoče in trajnostne storitve predšolske vzgoje in varstva
5. pregled evropskega semestra, da se zagotovi upoštevanje posebnih izzivov lokalnih in regionalnih oblasti (*npr. revizija kazalnikov, da bodo vključevali več razčlenjenih podatkov na lokalni ravni, neposredno posvetovanje z lokalnimi oblastmi itd.*)
6. organizacija možnosti izmenjave z drugimi mesti/regijami/državami/visokim šolstvom
7. drugo *(prosimo, navedite)*